മോഡിക്ക് വില്ക്കാന് ഇനി ജനങ്ങള് മാത്രം: ആനത്തലവട്ടം ആനന്ദന് തൃശൂര് കോവിഡ് കാലം മറയാക്കി മോഡി സര്ക്കാര് രാജ്യത്തിന്റെ പൊതുസമ്ബത്ത് കോര്പറേറ്റുകള്ക്ക് വിറ്റു തുലയ്ക്കുകയാണെന്ന് സിഐടിയു സംസ്ഥാന പ്രസിഡന്റ് ആനത്തലവട്ടം ആനന്ദന് . ഇനി വില്ക്കാനുള്ളത് ഇന്ത്യന് ജനതയെ മാത്രമാണ്. തൊഴിലാളികളും കര്ഷകരും വിയര്പ്പൊഴുക്കിയുണ്ടാക്കിയ രാജ്യസമ്ബത്താണ് തകര്ക്കുന്നത്. ഇതിനെതിരായി മഹാപ്രക്ഷോഭം ഉയരും. കേരള കോ ഓപ്പറേറ്റീവ് എംപ്ലോയീസ് യൂണിയന് സിഐടിയു സംസ്ഥാന സമ്മേളനം ഉദ്ഘാടനം ചെയ്യുകയായിരുന്നു അദ്ദേഹം.കോര്പറേറ്റുകളാണ് മോഡി സര്ക്കാരിനെ സൃഷ്ടിച്ചത്. ഇവര്ക്ക് അനുകൂലമായ നടപടികളാണ് സ്വീകരിക്കുന്നത്. ബാങ്ക്, ഇന്ഷുറന്സ്, ടെലികമ്യുണിക്കേഷന് തുടങ്ങിയ മേഖലകളെല്ലാം സ്വകാര്യവല്ക്കരിക്കുകയാണ്. ഇന്ത്യന് ബാങ്കുകളിലെ 66 കോടി എക്കൗണ്ടുകളില് മഹാഭൂരിഭാഗവും സാധാരണക്കാരുടേതാണ്. എന്നാല് വായ്പയെല്ലാം കോര്പറേറ്റുകള്ക്ക് നല്കുന്നു. ഇവര് വായ്പ തിരിച്ചടക്കാതെ പ്രതിസന്ധിയിലാകുന്ന ബാങ്കുകള്ക്ക് സര്ക്കാര് ഖജനാവിലെ പണം കൈമാറുന്നു. ഇതും സാധാരണക്കാരന്റെ നികുതിപ്പണമാണ്. ഒരു മാസത്തിനകം പെട്രോളിന് ആറ് രൂപ വര്ധിച്ചു. മോഡി അധികാരത്തില് വരുമ്ബോള് പാചകവാതക വില സിലിണ്ടറിന് 350 രൂപയായിരുന്നു. ഇപ്പോള് 940 ആയി. കര്ഷക ഉല്പ്പന്നങ്ങള്ക്ക് മാന്യമായ വില ലഭിച്ചിരുന്ന മണ്ഡി സമ്ബ്രദായം മാറ്റി സംഭരണവും വിപണനവും കോര്പറേറ്റുകള്ക്ക് കൈമാറുകയാണ്. ഇതിനെതിരായി 11 മാസമായി കര്ഷകര് സമരത്തിലാണ്. എന്നാല് മോദിക്ക് അനക്കമില്ല. ലേബര് കോഡ് ഏര്പ്പെടുത്തി എട്ടുമണിക്കൂര് ജോലി എന്നത് 12 മണിക്കൂറും 16 മണിക്കുറുമാക്കി. കേരളത്തിന്റെ സമ്ബത്തായ സഹകരണമേഖലയേയും തകര്ക്കാന് മോദി സര്ക്കാര് ശ്രമിക്കുകയാണ്. നോട്ട് നിരോധനസമയത്ത് സഹകരണബാങ്കുകളില് കള്ളപ്പണമെന്ന പ്രചാരം നടത്തി നിക്ഷേപകരില് ഭീതി സൃഷ്ടിച്ചു. പിണറായി സര്ക്കാരിന്റെ നിശ്ചയദാര്ഢ്യം മൂലം ഇത് ചെറുക്കാനായി. ശത്രുക്കള്ക്ക് സഹായകമാവും വിധമുള്ള പ്രവൃത്തികള് സഹകരണ ജീവനക്കാരില്നിന്ന് ഉണ്ടായിക്കൂട. ജനങ്ങളുടെ സ്ഥാപനമായ സഹകരണമേഖലയെ സംരക്ഷിക്കാന് ജീവനക്കാര് മുന്നിട്ടിറങ്ങണമെന്നും അദ്ദേഹം പറഞ്ഞു. കെസിഇയു സംസ്ഥാന പ്രസിഡന്റ് പി എം വാഹിദ അധ്യക്ഷയായി.